cyanic-selkie/wikianc huggingface dataset:
Չերքեզների ցեղասպանություն
Գրականություն
Կատեգորիա:Չերքեզներ Կատեգորիա:Օսմանյան կայսրության ժողովրդագրություն Կատեգորիա:Ռուսաստանի ժողովրդագրություն Կատեգորիա:Էթնիկ զտումներ Ասիայում Կատեգորիա:Ռուսական կայսրություն Կատեգորիա:Կովկասի ժողովուրդներ Կատեգորիա:1860-ականները Օսմանյան կայսրությունում Կատեգորիա:Թուրքիայի պատմություն Կատեգորիա:Մեծ Բրիտանիայի պատմություն Կատեգորիա:Աբխազիայի պատմություն Կատեգորիա:Ինգուշիայի պատմություն Կատեգորիա:Չեչնիայի պատմություն Կատեգորիա:Հյուսիսային Կովկասի պատմություն Կատեգորիա:Կուբանի պատմություն Կատեգորիա:Բնիկ ժողովուրդների ցեղասպանություն Կատեգորիա:Մարդկության դեմ ուղղված հանցագործություններ Կատեգորիա:Օսմանյան կայսրության պատմություն
Պերեմիշել
Պերեմիշել (Перемишель), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Պերեմիշել գյուղում բնակվում էր 796 մարդ։ Բնակավայրը զբաղեցնում է 3 կմ² տարածք։ Բնակչության խտությունը կազմում էր 265,33 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Սլավուտայի շրջանի բնակավայրեր Կատեգորիա:Ուկրաինայի գյուղեր Կատեգորիա:1583 թվականին հիմնադրված բնակավայրեր
Գիտական խորհուրդ
Գիտական խորհուրդի մրցույթով ընտրում է ամբիոնի վարիչներ և պրոֆեսորադասախոսական կազմ։ Մի շարք բուհերի և գիտահետազոտական հիմնարկների գիտաշխատողներ շնորհում են գիտական աստիճաններ, հաստատման են ներկայացնում գիտական կոչումներ։
Իշիմովո (գյուղ, Իշիմբայսկի շրջան)
Իշիմովո (Ишимово, Ишем), գյուղ Ռուսաստանի, Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 132 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իշիմբայսկի շրջանի բնակավայրեր
Գրիգոր Ազարյան
Գրիգոր Ստեփանի Ազարյան, բուլղարահայ ռեժիսոր, բեմադրիչ, դերասան ։
Կենսագրություն
30 տարի եղել է Կինոյի և թատրոնի ազգային ակադեմիայի պրոֆեսոր, 2005 թվականից դասավանդել է Նոր բուլղարական համալսարանի թատրոնի բաժնում ։
Ֆիլմագրություն
Որպես ռեժիսոր
Որպես դերասան
Մրցանակներ
2009 թվականին արժանացել է Ասկիր թատերական մրցանակի ։
Արժանացել է Բուլղարիայի արտիստների միության «Իկար» մրցանակի՝ «Ռեժիսուրա» անվանակարգում՝ Անտոն Չեխովի «Ճայ» դրամայի բեմադրության համար (2008).
2006 թվականին Գրիգոր Ազարյանին շնորհվել է Նոր բուլղարական համալսարանի պատվավոր պրոֆեսորի կոչում ։
Ընտանիք
Ամուսնացած է եղել բանաստեղծուհի Վալենտինա Ռադինսկայայի հետ ։
Հիշատակ
Գրիգոր Ազարյանի անունն է կրում Բուլղարիայի մշակույթի ազգային պալատի թատրոնը։
Արտաքին հղումներ
Կատեգորիա:Բուլղարահայ ռեժիսորներ Կատեգորիա:Բուլղարահայ դերասաններ Կատեգորիա:Հայ բեմադրիչներ Կատեգորիա:Բուլղարացիներ հայկական սերմամբ
Շենավան (այլ կիրառումներ)
Շենավան անվանումը կարող է վերաբերել.
Հրաչիկ Սիմոնյան
Հրաչիկ Ռուբենի Սիմոնյան,, պատմական գիտությունների դոկտոր (1970 թ.), պրոֆեսոր (1971 թ.), ՀՀ ԳԱԱ ակադեմիկոս (1996 թ., թղթակից անդամ՝ 1986 թ.) ։ ԽՄԿԿ անդամ 1953 թվականից։
Կենսագրություն և գործունեություն
Հրաչիկ Սիմոնյանը ծնվել է 1928 թվականի դեկտեմբերի 9-ին, Գորիսի շրջանի Շինուհայր գյուղում։ 1952 թվականին ավարտել է ԵՊՀ պատմության ֆակուլտետը։ Աշխատել է «Խորհրդային Հայաստան» թերթում որպես գրական աշխատող, այնուհետև՝ գործուղվել է Գորիս որպես շրջանային թերթի պատասխանատու քարտուղար։ 1953 թվականին աշխատել է ՀԿԿ Գորիսի շրջկոմում նախ՝ որպես հրահանգիչ, ապա՝ բաժնի վարիչ, 1957-1959 թվականներին` գաղափարական գծով քարտուղար։ 1959-1962 թվականներին սովորել է ԽՄԿԿ Կենտկոմին առընթեր հասարակական գիտությունների ակադեմիայում։ 1962 թվականին Մոսկվայում պաշտպանել է թեկնածուական ատենախոսություն և այնտեղ հրատարակել իր առաջին գիտական աշխատությունը` «Перевооружение промышленности Армянской ССР в послевоенный период (1945–1950 гг.)»:
1962-1966 թվականներին եղել է ՀԿԿ Կենտկոմի կուսակցության պատմության ինստիտուտի գիտաշխատող, 1966-1977 թվականներին` ՀԿԿ Կենտկոմի դասախոսական խմբի ղեկավար, բաժնի վարիչի առաջին տեղակալ, 1977-1990 թվականներին` նշված ինստիտուտի տնօրեն, 1990-1991 թվականներին` ՀԽՍՀ ԳԱ պատմության և տնտեսագիտության բաժանմունքի ակադեմիկոս-քարտուղար, 1991-1994 թվականներին` սփյուռքահայության հետ մշակութային կապերի կոմիտեի նախագահ։ 1986 թվականին Սիմոնյանն ընտրվել է Հայկական ԽՍՀ գիտությունների ակադեմիայի թղթակից անդամ, իսկ 10 տարի անց՝ իսկական անդամ։
1969 թվականին պաշտպանել է դոկտորական ատենախոսություն և ստացել պատմական գիտությունների դոկտորի աստիճան։ Սիմոնյանը եղել է ՀԿԿ Կենտկոմի անդամ, ՀԽՍՀ Գերագույն խորհրդի ներման հանձնաժողովի նախագահ, շրջանային և քաղաքային խորհուրդների, ՀԽՍՀ Գերագույն խորհրդի և ՀՀ Ազգային ժողովի պատգամավոր ։ 1977-1990 թվականներին ղեկավարել է ՀԿԿ Կենտկոմի կուսակցության պատմության ինստիտուտում գործող գիտական աստիճաններ շնորհող մասնագիտական խորհուրդը։
1964 թվականից դասավանդել է ԵՊՀ-ում և Հանրապետության այլ բուհերում։ 1994-2007 թվականներին եղել է ՀՀ ԳԱԱ նախագահի խորհրդական, միաժամանակ 1999- 2003 թվականներին՝ ԵՊՀ հայոց պատմության ամբիոնի վարիչ, 2004 թվականից՝ նույն ամբիոնի պրոֆեսոր։ Տարբեր տարիների եղել է ՀՀ ԳԱԱ նախագահության անդամ։ 2008 թվականից ղեկավարում է ԵՊՀ հայագիտական հետազոտությունների ինստիտուտի ցեղասպանագիտության բաժինը։ Վերջերից Հ. Սիմոնյանի գիտական ուսումնասիրությունների միակ բնագավառը դառնում է հայագիտությունը։ 1991 թվականին լույս է տեսնում նրա «Թուրք-հայկական հարաբերությունների պատմությունից» մենագրությունը։ Մի շարք հրապարակումներից հետո՝ 1996 թվականին, երկու ստվարածավալ գրքերով ընթերցողի սեղանին է դրվում «Անդրանիկի ժամանակը» մեծարժեք աշխատությունը՝ գրված հայ ազգային-ազատագրական շարժման լայն համայնապատկերի վրա։ Մենագրությունում առաջին անգամ շրջանառվում են հարյուրավոր նորահայտ արխիվային փաստաթղթեր և նյութեր։ Աշխատությունը միանգամայն նոր խոսք է ազգային հերոսի կյանքի ու մարտական անցած ուղու մասին։ Շարունակելով հայ ժողովրդի ազատագրական պայքարի պատմության խորքային պեղումները՝ Հ. Սիմոնյանը ստեղծում է «Ազատագրական պայքարի ուղիներում» հնգահատոր աշխատությունը։ Աշխատանքն արժանացավ ՀՀ պետական մրցանակի։ Դեռևս 2009 թվականի ապրիլին, երբ լրանում էր Կիլիկիայի հայերի ջարդերի 100-րդ տարելիցը, լույս տեսավ գիտնականի «Հայերի զանգվածային կոտորածները Կիլիկիայում (1909 թվականի  ապրիլ)» արժեքավոր ծավալուն մենագրությունը։ Այն անգլերենով հրատարակվել է Մեծ Բրիտանիայում։ Վերջերից Հ. Սիմոնյանի գիտական ուսումնասիրությունների միակ բնագավառը դառնում է հայագիտությունը։ 1991 թվականին լույս է տեսնում նրա «Թուրք-հայկական հարաբերությունների պատմությունից» մենագրությունը։ Մի շարք հրապարակումներից հետո՝ 1996 թվականին, երկու ստվարածավալ գրքերով ընթերցողի սեղանին է դրվում «Անդրանիկի ժամանակը» մեծարժեք աշխատությունը՝ գրված հայ ազգային-ազատագրական շարժման լայն համայնապատկերի վրա։			Մենագրությունում առաջին անգամ շրջանառվում են հարյուրավոր նորահայտ արխիվային փաստաթղթեր և նյութեր։ Աշխատությունը միանգամայն նոր խոսք է ազգային հերոսի կյանքի ու մարտական անցած ուղու մասին։
Աշխատություններ
Շարունակելով հայ ժողովրդի ազատագրական պայքարի պատմության խորքային պեղումները՝ Հ. Սիմոնյանը ստեղծում է «Ազատագրական պայքարի ուղիներում» հնգահատոր աշխատությունը։ Աշխատանքն արժանացավ ՀՀ պետական մրցանակի։ Դեռևս 2009 թվականին ապրիլին, երբ լրանում էր Կիլիկիայի հայերի ջարդերի 100-րդ տարելիցը, լույս տեսավ գիտնականի «Հայերի զանգվածային կոտորածները Կիլիկիայում (1909 թ. ապրիլ)» արժեքավոր ծավալուն մենագրությունը։ Այն անգլերենով հրատարակվել է Մեծ Բրիտանիայում։ 2014 թվականին հրատարակվեց Հ. Սիմոնյանի «1912–13թվականներին բալկանյան պատերազմները և հայերը» ստվարածավալ աշխատությունը։ 1970 թվականին Հ. Սիմոնյանը պաշտպանել է դոկտորական դիսերտացիա, իսկ մեկ տարի անց ստացել է պրոֆեսորի կոչում։ Գիտության մեջ ներդրած ավանդի համար 1986 թվականին նա ընտրվել է Հայաստանի գիտությունների ակադեմիայի թղթակից անդամ, իսկ 1996 թվականին՝ իսկական անդամ։ Տարիներ շարունակ դասավանդելով Երևանի պետական համալսարանի պատմության ֆակուլտետում՝ Հ. Սիմոնյանն իր գիտելիքներն ու իմացությունը անմնացորդ նվիրումով հաղորդել է ուսանողությանը։ Նրա ղեկավարությամբ և խորհրդատվությամբ պաշտպանվել են բազմաթիվ թեկնածուական և դոկտորական ատենախոսություններ։ Հ. Սիմոնյանը երիտասարդական ավյունով ծառայում էր իր հայրենիքին ու հարազատ ժողովրդին։ Նույնիսկ իր կյանքի վերջին շրջանը լի էր ստեղծագործական բեղուն գործունեությամբ. ներկայումս հրատարակման ընթացքում է «Հայ հասարակական-քաղաքական միտքը և բալկանյան պատերազմները» մենագրությունը, «Անդրանիկի քաղաքական արդարացման պատմությունից» ռուսերեն աշխատությունը։ Ռուսաստանի Դաշնությունում շուտով կհրատարակվի Հ. Սիմոնյանի «Ռուսական կայսրությունը և հայկական հարցը Առաջին աշխարհամարտի նախօրյակին» մեծածավալ ուսումնասիրությունը, Իրանում կհրատարակվի «Հայերի դերը Իրանի սահմանադրական հեղափոխության մեջ» պարսկալեզու աշխատությունը։ Այս օրերին լույս տեսավ նրա հուշերի գիրքը։ Ցավոք, կիսատ մնացին անվանի գիտնականի՝ Կովկասի փոխարքա ՎորոնցովԴաշկովին և պարսիկ մեծ պոետ Նիզամուն նվիրված աշխատությունները։ Ակադեմիկոս Հրաչիկ Սիմոնյանը բացառիկ անհատականություն էր։ Զարմանք էր պատճառում նրա աշխատասիրությունը։ Մտավորականի բարձր տիպար էր՝ պարզ, անկեղծ ու բարյացակամ։ Նրա մարդկային բարձր ու առաքինի հատկանիշներն էին համեստությունը, անսահման բարությունը, ազնվությունն ու գործին նվիրվածությունը, որոնց շնորհիվ վայելում էր կոլեկտիվների և ուսանողության սերն ու հարգանքը։ Այսպիսով, ակադեմիկոս Հ. Սիմոնյանի մեծածավալ աշխատությունը նշանակալի երևույթ է XX դարասկզբի հայոց պատմության ուսումնասիրության բնագավառում, հայագիտության մեջ ընդհանրապես, քանզի հանգամանորեն քննարկված է այդ շրջանի հայոց ամբողջական պատմությունը և կատարված են համապատասխան պատմական դասերի վերլուծություններ ու ընդհանրացումներ։ Հեղինակի օգտագործված փաստավավերագրական նյութերը, որոնց մեծ մասը առաջին անգամ են շրջանառության մեջ մտնում, աղբյուրագիտական բացառիկ նշանակություն ունեն և պարունակում են գիտական նորույթ։ Սիմոնյանը հեղինակ է ավելի քան 20 մենագրություն և շուրջ 400 գիտական հոդվածների։ Առանձնապես կարևոր են
Գրականություն
https://arar.sci.am/dlibra/publication/193990/edition/176293/content
Պոկրովկա (գյուղ, Պոչինկովսկի շրջան)
Պոկրովկա (Покровка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Միայն ոչ հիմա (մուլտֆիլմ)
Միայն ոչ հիմա (Только не сейчас), մուլտիպլիկացիոն ֆիլմ, որը նկարահանել են ռեժիսորներ Եվգենի Ռայկովսկին և Բորիս Ստեպանցևը ըստ Վլադիմիր Սուտեևի «Պետյա Իվանովը և հրաշագործ Տիկ-Տակը» հեքիաթի։
Սյուժե
Հեքիաթը պատմում է մի ալարկոտ տղայի մասին, ում ուրախ հրաշագործը «Հիման» սովորեցրել է գնահատել ժամանակը, ինչի շնորհիվ տղան ուղղվում է և հնարավորություն ստացել լավ հանձնել պատմության քննությունը։
Վլադիմիր Սուտեևի նախնական պատմվածքում Տիկ-Տակը ներկայացվում է որպես միանգամայն դրական կերպար, իսկ էկրանավորման մեջ «Հիման» պայմանական–ժխտողական է։
Հետաքրքիր փաստեր
«Հիմա»-ն երգում է՝ «Ժամացույցների մեջ ես ամենաավագն եմ, ես ամենաառաջինն եմ»` ներկայացնելով ավազային ժամացույցն այն դեպքում, երբ իրականում պատմության մեջ առաջինն ի հայտ է եկել արևային ժամացույցը։
Վերաթողարկում
1980-ական թվականներին «Видеопрограмма Госкино СССР»-ն սկսել է թողարկել այս մուլտֆիլմը տեսասկավառակներով։ Մի քանի տեսասկավառակներում այս ֆիլմն օգտագործվել է որպես հավելում խորհրդային լիամետաժ ֆիլմերի համար։ 1994 թվականին ֆիլմը թողարկվել է «Սոյուզ» ստուդիայի տեսասկավառակներով։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1962 մուլտֆիլմեր
Առուստե
Առուստե (Aruste), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 13 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Լեիսի շրջանի բնակավայրեր Կատեգորիա:Էստոնիայի գյուղեր
«Մարտական խաչ» 2-րդ աստիճանի շքանշանի ասպետների ցանկ
Ստորև ներկայացված է «Մարտական խաչ» 2-րդ աստիճանի շքանշանի ասպետների ցանկը։ Ներկայացված են միայն ՀՀ Նախագահ Ս. Սարգսյանի կողմից պարգևատրված անձինք (2008 թ. ապրիլի 9-ից առ այսօր)։ Մինչ այդ պարգևատրվածների ցանկը կտեղադրվի տվյալների ձեռքբերումից հետո։
Այլ շքանշանակիրներ
Մանվել Խաչատրյան
Ծանոթագրություններ
Կատեգորիա:ՀՀ շքանշաններ Կատեգորիա:Ցանկեր:Հայաստան
Կոնստանտին Պետրոսյան
Կոնստանտին Հրանտի Պետրոսյան, հայ կոմպոզիտոր, դաշնակահար, դիրիժոր։ Հայաստանի կոմպոզիտորների միության անդամ (1976)։ Հայաստանի Հանրապետության արվեստի վաստակավոր գործիչ (2022)։
Կենսագրություն
Կոնստանտին Պետրոսյանը ծնվել է 1946 թվականին Երևանում։ Սովորել է Սայաթ-Նովայի անվան երաժշտական դպրոցում։ 1965 թվականին ավարտել է Ռոմանոս Մելիքյանի անվան երաժշտական ուսումնարանը, դասատու` Էդուարդ Բաղդասարյան, 1973 թվականին` Երևանի Կոմիտասի անվան կոնսերվատորիան` Գրիգոր Եղիազարյանի դասարանը։ 1976-1985 թվականներին դասավանդել է Ռոմանոս Մելիքյանի անվան երաժշտական ուսումնարանում:1976-1980 թվականներին եղել է Հայաստանի ռադիոյի և հեռուստատեսության էստրադային-սիմֆոնիկ նվագախմբի խմբավարը:1985-1990 թվականներին ղեկավարել է Հայաստանի կոմպոզիտորների միության երաժշտական կենտրոնը:1990-1993 թվականներին եղել է Հայաստանի Խաղաղության Ֆոնդի նախագահի տեղակալ, 2003 թվականից` Հայկական երաժշտական համաժողովի անդամ, 2014 թվականից` Հայաստանի կոմպոզիտորների միության Արտասահմանյան հանձնաժողովի համանախագահ։
Հեղինակ է սիմֆոնիկ, երգչախմբային, կամերային, գործիքային և վոկալ գործերի։ Երաժշտություն է գրել նաև կինոյի և թատրոնի համար ։
Ստեղծագործական գործունեություն
Կատարումներով հանդես է եկել նախկին Խորհրդային Միության քաղաքներում, ինչպես նաև Կանադայում, Իսպանիայում, Հունաստանում, Ֆրանսիայում, Ավստրիայում, Անգլիայում, Գերմանիայում, Չեխոսլովակիայում, Լեհաստանում, Ֆինլանդիայում, Հունգարիայում, Ռումինիայում, ԱՄՆ տարբեր քաղաքներում, այդ թվում Նյու-Յորքի Քարնեգի հոլում (1990, 1997)։
2015 թվականին` Հայոց ցեղասպանության 100-րդ տարելիցին նվիրված կազմակերպել է 6 համերգ (նվագախմբային, երգչախմբային) Նյու Յորքում, Բոստոնում, Փրովիդենս, Նյու Ջերսի և Մասսաչուսեթս նահանգներում։
Արտաքին հղումներ
Կատեգորիա:Հայ կոմպոզիտորներ Կատեգորիա:Հայ դիրիժորներ Կատեգորիա:Հայ դաշնակահարներ Կատեգորիա:Կոմպոզիտորներ այբբենական կարգով Կատեգորիա:ՀՀ արվեստի վաստակավոր գործիչներ Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Իշիմովո (գյուղ, Միշկինսկի շրջան)
Իշիմովո (Ишимово, Ишем), գյուղ Ռուսաստանի, Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 214 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միշկինսկի շրջանի բնակավայրեր
ԿՈՆԿԱԿԱՖ-ի առաջնություն 1971
Ֆուտբոլի Հյուսիսային ու Կենտրոնական Ամերիկայի և Կարիբյան ավազանի մայրցամաքային առաջնության՝ ԿՈՆԿԱԿԱՖ-ի ազգերի առաջնության (NORCECA) հերթական խաղարկությունը անցկացկվեց 1971 թ. նոյեմբերի 20-ից մինչև դեկտեմբերի 5-ը Տրինիդադ և Տոբագոյի Պորտ օֆ Սփեյն, Սան Ֆեռնանդո և Արիմա քաղաքներում։ Նախորդ երեք մրցաշարերի նման այս խաղարկությունը անցկացվեց հետևյալ ձևաչափով՝ վեց հավաքականներ մեկ շրջանով մրցությամբ որոշեցին առաջնության չեմպիոնին և մրցանակակիրներին։
Մրցաշարի ընթացքը
Մրցաշարի ֆավորիտներ էին համարվում գործող չեմպիոն յի և յի հավաքականները։ Որպես անակնկալ հանդես եկավ ի հավաքականը։ Առաջին երկու տուրերում ֆավորիտների և հայիթցիների միջև հանդիպումները ավարտվեցին գոլազուրկ ոչ ոքիներով, իսկ երրորդ տուրում Հայիթին տպավորիչ հաղթանակ տարավ կազմակերպիչ երկրի՝ յի ազգային թիմի նկատմամբ 6:1 հաշվով։ Չորրորդ տուրում Կոստա Ռիկան, պարտվելով Մեքիկային 0:1 հաշվով, դուրս մնաց չեմպիոնության համար պայքարից։ Վերջին՝ հինգերորդ տուրից առաջ մեքսիկացիներն ունեին 7, իսկ հայիթցիները՝ 6 միավոր։ Որոշիչ հանդիպումներից նախ կայացավ Հայիթիի և յի միջև հանդիպումը, որն ավարտվեց գոլազուրկ որ ոքիով։ Չեմպիոնի կոչումը նվաճելու համար Մեքսիկային բավարար էր ոչ ոքի խաղալ ի հետ, սակայն մեքսիկացիները հաղթեցին այդ խաղում 2:1 հաշվով և դարձան մայրցամաքային կրկնակի չեմպիոն։ Վերջին խաղում կոստառիկացիները 1:3 հաշվով պարտվելով տրինիդադցիներին՝ մրցաշարում զբաղեցնելով ընդամենը երրորդ տեղը։
==Հանդիպումներ  ==
Եզրափակիչ փուլ
Հանդիպումների արդյունքները
Գոլերի հեղինակները
3 գոլ`
2 գոլ`
Խուան Գուտյերես
1 գոլ`
Ալֆոնսո Էստուպինյան Էռնան Մորալես  Պիտի Վալե  Խոսե Լուիս Էլեխալդե  Լանսա  Ֆրանսիսկո Պիեդրա  Անդրես Ռոլդան
1 ինքնագոլ`
Ռայմոնդ Մորալդո
Հղումներ
Կատեգորիա:ԿՈՆԿԱԿԱՖ-ի ոսկե գավաթ
Անձավք
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Արագածոտնի մարզի լեռներ
Տեղեկատվության կառավարում
Տեղեկատվության կառավարումը (IM) վերաբերում է կազմակերպչական գործունեության շրջանին.մեկ կամ մի քանի աղբյուրներից տեղեկատվություն ստանալը, այդ տեղեկատվության պահպանումն ու տարածումը նրանց շրջանում, ովքեր ունեն դրա կարիքը, եւ դրա վերջնական տնօրինումը արխիվացման կամ ջնջման  միջոցով։
Տեղեկատվության կազմակերպման այս ցիկլը ներգրավում է մի շարք շահագրգիռ կողմերի, ներառյալ նրանց, ովքեր պատասխանատու են ձեռք բերված տեղեկատվության որակի, մատչելիության և օգտակարության ապահովման համար, նրանք, ովքեր պատասխանատու են դրա անվտանգ պահպանման և վերացման համար, և նրանց, ովքեր դրա կարիքը ունեն։ Շահագրգիռ կողմերը իրավունք ունեն ստեղծել, փոփոխել, տարածել կամ հեռացնել տեղեկատվությունը, համաձայն Տեղեկատվության կառավարման կազմակերպչական քաղաքականության։
Տեղեկատվության կառավարումն ընդգրկում է կառավարման բոլոր ընդհանուր հասկացությունները, ներառյալ տեղեկատվական գործունեության պլանավորումը, կազմակերպումը, կառուցվածքը, մշակումը, վերահսկումը, գնահատումը և հաշվետվությունը, որոնք բոլորը անհրաժեշտ են կազմակերպչական դերեր կամ գործառույթներ ունեցող անձանց կարիքները բավարարելու համար, որոնց կազմակերպչական դերերը կամ գործառույթները կախված են տեղեկատվությունից։ Այս ընդհանուր հասկացությունները թույլ են տալիս տեղեկատվությունը ներկայացնել լսարանին կամ մարդկանց որևէ խմբին։
Երբ անհատները կարողանում են օգտվել տեղեկատվությունից, այն ստանում է ավելի մեծ արժեք։ Տեղեկատվության կառավարումը սերտորեն կապված է և համընկնում է տվյալների, համակարգերի, տեխնոլոգիայի, գործընթացների կառավարման հետ, նաև տեղեկատվության առկայությունը կարևոր է կազմակերպության հաջողության` ռազմավարությանը համար։ Տեղեկատվության կառավարման ոլորտի այս լայն տեսակետը հակադրվում է ավելի վաղ, ավելի ավանդական տեսակետին, որն է տեղեկատվության կառավարման կյանքի ցիկլը գործառնական հարց է, որը պահանջում է հատուկ ընթացակարգեր, կազմակերպչական հնարավորություններ եւ ստանդարտներ, որոնք վերաբերում են տեղեկատվությանը որպես արտադրանք կամ ծառայություն։
Տվյալների կառավարման զարգացող գաղափարներ
1970-ական թվականներին տեղեկատվության կառավարումը հիմնականում վերաբերում էր այն հարցերին, որոնք ավելի մոտ են այն բանին, ինչ այժմ կոչվում է տվյալների կառավարում՝ պերֆոկարտներ, մագնիսական ժապավեններ եւ տեղեկատվության այլ կրիչներ, որոնք ներառում են այնպիսի ձևաչափերի կյանքի ցիկլ, որոնք պահանջում են ստեղծում, տարածում, կրկնօրինաում, սպասարկում եւ օգտահանում։ Այդ ժամանակ տեղեկատվական տեխնոլոգիայի հսկայական ներուժը սկսեց աճել. օրինակ՝ մեկ ամբողջ գիրք ներառող չիպ, կամ էլեկտրոնային փոստով հաղորդագրությունների ակնթարթորեն փոխանցում ամբողջ աշխարհով, ժամանակի ուշագրավ գաղափարներ ։ Տեղեկատվական տեխնոլոգիաների տարածման և տեղեկատվական համակարգերի ընդլայնման հնարավորությունների հետ 1980-90-ականներին տեղեկատվության կառավարումը նոր ձև ստացավ ։ Առաջադեմ բիզնեսները, ինչպիսիք են British Petroleum-ը, վերափոխեցին այն ժամանակվա «ՏՏ կառավարում» բառապաշարը, այնպես որ «համակարգերի վերլուծաբանները» դարձան «բիզնեսի վերլուծաբաններ», «մենաշնորհային մատակարարումները» դարձան «ապահովագրման» և «աութսորսինգի» խառնուրդի, իսկ ՏՏ խոշոր գործառույթները վերածվեցին «խնայող թիմերի», որոնք սկսեցին որոշակի ճկունություն ձեռք բերել բիզնեսի համար տեղեկատվություն օգտագործող գործընթացներում ։ British Petroleum-ում տեղեկատվության նկատմամբ բարձրագույն ղեկավարության հետաքրքրության ոլորտը տարածվում էր արժեքի ստեղծումից մինչեւ բիզնես գործընթացների կատարելագործում, որոնք հիմնված են տեղեկատվության արդյունավետ կառավարման վրա, որը թույլ է տալիս ներդնել համապատասխան տեղեկատվական համակարգեր (կամ «հավելվածներ»), որոնք գործում էին աութսորսինգի փոխանցված ՏՏ ենթակառուցվածքով ։ Այսպիսով, տեղեկատվության կառավարումը դադարեց լինել պարզ աշխատանք, որը կարող էր կատարել ցանկացած մեկը, այն դարձավ բարձրագույն ղեկավարության ուշադրության առարկա և ավելի ռազմավարական։ Ներգրավված տեխնոլոգիաների ըմբռնումը, տեղեկատվական համակարգերի նախագծերը եւ բիզնես փոփոխությունները լավ կառավարելու ունակությունը, ինչպես նաեւ տեխնոլոգիաները եւ բիզնես ռազմավարությունները համաձայնեցնելու պատրաստակամությունը դարձան  անհրաժեշտ ։
Տեղեկատվության կառավարման դիրքի ավելի լայն պատկերում.
Տեղեկատվության կառավարման ռազմավարական հեռանկարին նախորդող անցումային շրջանում Վենքաթրամանը (այս անցման եւ փոխակերպման վառ կողմնակիցը, առաջարկեց գաղափարների պարզ սխեման, որը համառոտ համախմբեց տվյալների, տեղեկատվության եւ գիտելիքների կառավարումը) պնդում էր, որ։ Սա հաճախ անվանում են DIKAR մոդել. Տվյալներ, տեղեկատվություն, գիտելիքներ, գործողություններ և արդյունքներ, դա ուժեղ պատկերացում է տալիս տեխնոլոգիաների և կազմակերպչական ռազմավարությունների հավասարեցման մեջ ներգրավված շերտերի մասին, և դա կարող է դիտվել որպես շրջադարձային կետ տեղեկատվության կառավարման նկատմամբ վերաբերմունքը փոխելու համար
Վարքագծային և կազմակերպչական տեսություններ
Ընդունված է համարել, որ տեղեկատվության լավ կառավարումը կարևոր նշանակություն ունի կազմակերպությունների անխափան աշխատանքի համար, և չնայած տեղեկատվության կառավարման ընդհանուր ընդունված տեսություն ինքնին գոյություն չունի, վարքագծային և կազմակերպական տեսություններն օգնում են։ Հետևելով կառավարման վարքագծի գիտության տեսությանը, որը հիմնականում մշակվել է Քարնեգի Մելլոնի համալսարանում և ակնհայտորեն աջակցվել է Մարթի և Սայմոնի կողմից, ժամանակակից կազմակերպություններում տեղի ունեցող դեպքերը, ըստ էության,կապված են տեղեկատվության մշակման եւ որոշումների կայացման հետ։ Տեղեկատվության մշակման եւ որոշումների կայացման կարեւորագույն գործոններից մեկը տեղեկատվության մշակման եւ որոշումների կայացման ունակությունն է սահամանափակումների  ներքո, որոնք կարող են բխել ենթատեքստից` անձի տարիքը, իրավիճակային բարդությունը կամ առկա տեղեկատվության անհրաժեշտ որակի բացակայությունը ։ Այս ամենը սրվում է տեխնոլոգիաների եւ նոր տեսակի համակարգերի արագ զարգացմամբ, հատկապես, երբ սոցիալական ցանցը դառնում է այնպիսի երեւույթ, չի կարող անտեսվել բիզնեսի կողմից։ Այնուամենայնիվ, նախքան կազմակերպությունների տեղեկատվության կառավարման կարեւորության ընդհանուր ճանաչումը  Մարչը և Սայմոնը պնդում էին, որ կազմակերպությունները պետք է դիտարկվեն որպես համագործակցային համակարգեր ՝ տեղեկատվության մշակման բարձր մակարդակով և տարբեր մակարդակներում որոշումներ կայացնելու խիստ անհրաժեշտությամբ։ «Տնտեսական մարդու» մոդելի օգտագործման փոխարեն, ինչպես օգտագործվում էր դասական տեսության մեջ , նրանք առաջարկեցին «վարչական մարդու» հասկացությունը  որպես այլընտրանք ՝ հիմնվելով ռացիոնալ ճանաչողական սահմանների վերաբերյալ իրենց դատողությունների վրա։ Բացի այդ, նրանք առաջարկել են բավարարվածության հասկացությունը, որը ենթադրում է մատչելի այլընտրանքների որոնում,  մինչև ընդունելիության շեմի բավարարումը `մեկ այլ գաղափար, որը դեռ արժույթ ունի ։
Տնտեսական տեսություն
Մարտի և Սայմոնի նշած կազմակերպչական գործոններից բացի, կան նաև այլ խնդիրներ, որոնք բխում են տնտեսական և բնապահպանական դինամիկայից:Գոյություն ունի որոշում կայացնելու համար անհրաժեշտ տեղեկատվության հավաքագրման և գնահատման գին, որը ներառում է նաև  պահանջվող ժամանակը և ջանքերը ։ Տեղեկատվական գործընթացների հետ կապված գործարքի գինը կարող է բարձր լինել։ Մասնավորապես, սահմանված կազմակերպական կանոններն ու ընթացակարգերը կարող են կանխել առավել համապատասխան որոշում կայացնելը `հանգեցնելով ենթաօպտիմալ արդյունքների։ Սա խնդիր է բյուրոկրատական կազմակերպությունների համար, որոնք արմատավորված վերաբերմունքի պատճառով կորցնում են ռազմավարական փոփոխությունների տնտեսությունը ։
Նախապատմություն
Կարնեգի Մելոնի համալսարանի համաձայն, տեղեկատվությունը մշակելու կազմակերպության ունակությունը կազմակերպական եւ կառավարման իրավասության հիմքում է, եւ կազմակերպության ռազմավարությունները պետք է մշակվեն տեղեկատվության մշակման հնարավորությունների բարելավման համար ,եւ քանի որ այդ ունակությունը ապահովող տեղեկատվական համակարգերը դարձել են ձեւական եւ ավտոմատացված, իրավասությունները բազմաթիվ մակարդակներում խիստ փորձարկման են ենթարկվել ։ Ռազմավարական հետազոտությունների բնագավառում առավել առաջնային է համարվում տեղեկատվության այն միջավայրի ընկալումը, որը հասկացվում է որպես անհատների, եւ համակարգերի ամբողջություն, որոնք հավաքում, մշակում, տարածում կամ գործում են տեղեկատվության հիման վրա ։ Այս միջավայրը բաղկացած է երեք փոխկապակցված չափումներից, որոնք շարունակաբար համագործակցում են անհատների, կազմակերպությունների եւ համակարգերի հետ։ Այս չափումները ֆիզիկական, տեղեկատվական եւ ճանաչողական են։
Ամփոփում
Կազմակերպությունները հաճախ բախվում են օպերատիվ մակարդակով տեղեկատվության կառավարման բազմաթիվ խնդիրների եւ խնդիրների, հատկապես, երբ կազմակերպչական փոփոխություններ են տեղի ունենում։ Նոր համակարգի ճարտարապետությունների նորույթը եւ տեղեկատվության կառավարման նոր ոճերի հետ աշխատելու փորձի բացակայությունը պահանջում են կազմակերպչական փոփոխությունների կառավարման այնպիսի մակարդակ, որը դժվար է ապահովել։ Տեղեկատվության կառավարման նոր ձեւեր ստեղծելու համար կազմակերպության ընդհանուր դժկամության արդյունքում կարող են առաջանալ (օրինակ) ' անհրաժեշտ ռեսուրսների պակաս, տեղեկատվության նոր դասերի եւ նոր ընթացակարգերի բացակայություն, բարձրագույն ղեկավարության կողմից աջակցության բացակայություն, որը հանգեցնում է ռազմավարական տեսլականի կորստին, եւ նույնիսկ քաղաքական մանեւրումը, որը խաթարում է ամբողջ կազմակերպության աշխատանքը։ Սակայն տեղեկատվության կառավարման նոր ձեւերի ներդրումը, որպես կանոն, պետք է հանգեցնի գործառառական օգուտների։
Ծանոթագրություններ
Կատեգորիա:Տեղեկատվության գիտություն
Պլոսկայա (գյուղ, Սլավուտայի շրջան)
Պլոսկայա (Плоска), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Պլոսկայա գյուղում բնակվում էր 412 մարդ։ Բնակավայրը զբաղեցնում է 2,25 կմ² տարածք։ Բնակչության խտությունը կազմում էր 183,11 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Սլավուտայի շրջանի բնակավայրեր Կատեգորիա:Ուկրաինայի գյուղեր
Ագարակ (Քղիի գավառ)
Ագարակ, գյուղ Արևմտյան Հայաստանում, Էրզրումի նահանգի Քղիի գավառակում։
XX դարի սկզբին ուներ 50 տուն հայ բնակիչ, որոնք զբաղվում էին երկրագործությամբ, անասնապահությամբ։ Գյուղն ուներ եկեղեցի (Սուրբ Աստվածածին) և վարժարան։ Ագարակն ավերել ու ամայացրել են թուրքերը առաջին համաշխարհային պատերազմի տարիներին։ Բնակիչների մի մասը զոհվել է, մյուսը գաղթել օտար երկրներ ։
Ծանոթագրություններ
Կատեգորիա:Արևմտյան Հայաստանի գյուղեր
Ուիլյամ Ալֆրեդ Ֆաուլեր
Ուիլյամ Ալֆրեդ Ֆաուլեր (William Alfred Fowler, ), ամերիկացի ֆիզիկոս և աստղաֆիզիկոս, ԱՄՆ-ի ազգային ԳԱ անդամ։
Ավարտել է Օհայոյի համալսարանը 1933 թվականին և Կալիֆորնիայի տեխնոլոգիական ինստիտուտը 1936 թվականին, որտեղ էլ աշխատել է 1936 թվականից (1946 թվականից՝ պրոֆեսոր, 1963-1967 թվականներին՝ պրեզիդենտ)։
Աշխատանքները վերաբերում են միջուկային ֆիզիկային, միջուկային աստղաֆիզիկային, կոսմոլոգիային։ 1955 թվականին ուրիշներից անկախ մշակել է աստղերի ընդերքում քիմիական տարրերի առաջացման ջերմամիջուկային տեսությունը, մասնավորապես, ցույց է տվել, որ ծանր տարրերի սինթեզը՝ ազատ նեյտրոնների զավթման հետևանքով, կարող է ընթանալ երկու ճանապարհով, այսպես կոչված, s- և r- պրոցեսներում։
1961 թվականին ստեղծել է s-պրոցեսի տեսությունը։ Կատարել է հելիումի կոսմոլոգիական առաջացման հաշվարկը, որոշել դեյտերիումի և հելիում-3-ի տարածվածությունը տիեզերքի ընդարձակման առաջին երեք րոպեի վերջում։
Հաշվել է արեգակնային նեյտրինոների հոսքը և որոշել դրանց զավթման արագությունը։ 1976 թվականից եղել է Ամերիկյան ֆիզիկոսների ընկերության պրեզիդենտ։ Նոբելյան մրցանակի դափնեկիր է (1983, Սուբռահմանյան Չանդրասեկհարի հետ)։
Ծանոթագրություններ
Կատեգորիա:Ամերիկացի ֆիզիկոսներ Կատեգորիա:Ամերիկացի նոբելյան մրցանակակիրներ Կատեգորիա:Ֆիզիկոսներ այբբենական կարգով Կատեգորիա:20-րդ դարի ֆիզիկոսներ Կատեգորիա:Աստղաֆիզիկոսներ Կատեգորիա:Ամերիկացի աստղագետներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Օհայո նահանգի համալսարանի շրջանավարտներ Կատեգորիա:Ամերիկյան փիլիսոփայական ընկերության անդամներ
Բոգդանովկա (այլ կիրառումներ)
Բոգդանովկա, կարող է վերաբերել՝
(4863) Յասուտանի
(4863) Յասուտանի (Yasutani), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 13-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 2,850009 ա. մ., առավելագույնը մոտենում է 2,7941 ա. մ. հեռավորության վրա և հեռանում 2,906 ա. մ. ։ Արեգակի շուրջ մեկ ամբողջական պտույտ է կատարում 1757,39 երկրային օրվա ընթացքում, իր ուղեծրով շարժվելով միջինում 0,204849 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,18° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սիմպեկմա ճպուռ
Սիմպեկմա ճպուռ, նետիկների ազգին պատկանող միջատ։ Գրանցված է Հայաստանի Հանրապետության Կարմիր գրքում։
Նկարագրություն
36-39 մմ երկարությամբ, դեղնադարչնագույն, բարեկազմ մարմնով, գլխի վերին մասը, կրծքի և փորիկի տերգիտների միջնամասերի սովորաբար քիչ թե շատ լավ արտահայտված մետաղական փայլով և բավականին լայն շագանակագույն զոլով փոքր չափի ճպուռ է։
Տարածվածություն
Տարածված է Կենտրոնական և Հյուսիսային Եվրոպայից մինչև Ճապոնիա, Առաջավոր Ասիայում։ Կովկասում ներկայացված է մեկուսացած օջախներով։ Հայաստանում հայտնի է Տավուշի (Դիլիջան քաղաքի մոտակայք), Արմավիրի (Բագարան գյուղ), Արագածոտնի (քաղաք Աշտարակ, Արագած լեռ՝ Անտառուտ և Բյուրական գյուղերի մոտ, Արայի լեռ), Կոտայքի (Գողթ և Գառնի գյուղերի մոտակայք), Արարատի (Արտաշատ քաղաք, Երասխ, Արմաշ գյուղի մոտակայք), Վայոց ձորի (Եղեգնաձոր և Վայք քաղաքների մոտակայք) մարզերից, Երևան քաղաքից և «Խոսրովի անտառ» պետական արգելոցից։
Էկոլոգիա
Ապրում են ծովի մակարդակից 900-2000 մ բարձրությունների վրա, տարբեր լանդշաֆտային գոտիների լճացած ջրերով ջրամբարներում։ Ձմեռում են հասուն միջատները։ Ձվադրում են 2-3 ամիսների ընթացքում, նոր սերնդի առանձնյակները դուրս են թռչում հուլիս-սեպտեմբեր ամիսներին։
Պահպանություն
Հազվագյուտ, ոչ մեծաքանակ տեսակ է, որը Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի։ Թվաքանակի փոփոխության միտումները հայտնի չեն։
Վտանգման հիմնական գործոններն են հիդրոլոգիական ռեժիմի փոփոխությունը և ջրամբարների աղտոտումը։
Պահպանվում է «Խոսրովի անտառ» պետական արգելոցում և Դիլիջան ազգային պարկում ։
Ծանոթագրություններ
Կատեգորիա:Վտանգված տեսակներ Կատեգորիա:Նետիկներ Կատեգորիա:Միջատներ Կատեգորիա:Կենդանիներ Կատեգորիա:ՀՀ Կարմիր գրքում գրանցված կենդանիներ
Պոկրովկա (գյուղ, Պավլովսկի շրջան)
Պոկրովկա (Покровка), գյուղ Ռուսաստանի Վորոնեժի մարզի Պավլովսկի շրջանի կազմում։
Բնակչությունը վերջին գրանցված տվյալներով կազմում էր 1500 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վորոնեժի մարզի Պավլովսկի շրջանի բնակավայրեր
Մելոդիֆեստիվալեն 2019
Մելոդիֆեստիվալեն 2019, շվեդական ամենամյա մրցույթ, որը 2019 թվականին տեղի է ունեցել 59-րդ անգամ։ Ինչպես նախորդ տարիներին, այս տարի ևս մրցույթի հաղթողը պետք է Շվեդիան ներկայացներ Եվրատեսիլ երգի մրցույթում, որը տեղի ունեցավ 2019 թվականին Թել Ավիվում։ Մրցույթը կազմակերպում է SVT հեռուստաընկերությունը։ Մելոդիֆեստիվալեն 2019-ը հաղթեց Ջոն Լունդվիկը՝ «Too Late For Love» երգով:Եվրատեսիլ 2019-ում նա գրավեց 5-րդ հորիզոնականը։
Ձևաչափ
Մրցույթն անցկացվել է Շվեդիայի տարբեր քաղաքներում՝ ինչպես նախորդ տարիներին։ Փառատոնին մասնակցում էին 28 արտիստներ։ Յուրաքանչյուր կիսաեզրափակիչում հանդես է գալիս 7 մասնակից, որոնցից լավագույն երկուսը անցնում են եզրափակիչ, երրորդ և չորրորդ տեղերը զբաղեցրած մասնակիցներին երկրորդ հնարավորություն է տրվում։ Վերջում 12 մասնակից պայքարում է հաղթանակի և Եվրատեսիլին մասնակցելու համար ։
Կանոնի փոփոխություններ
Շվեդական ազգային SVT հեռուստաընկերությունը հայտարարել է քվեարկության համակարգի փոփոխության մասին։ Վերջին խոշոր փոփոխությունը տեղի է ունեցել 2015 թվականին։ Հեռուստադիտողների ձայները բաժանվել են ութ խմբի։ Յուրաքանչյուր խումբ ունի իր միավորների քանակը ՝ 1-8, 10 և 12 եզրափակչում, իսկ կիսաեզրափակիչներում՝ 1, 2, 4, 6, 8, 10 և 12։ Այդ միավորները բաշխվել են շոուի մասնակիցների միջև։ Ութերորդ խումբը սովորական հեռախոսային քվեարկությունն է։ SMS քվեարկությունը ամբողջությամբ չեղյալ է հայտարարվել։ Միավորների հավասարության դեպքում կազմակերպիչները կարող էին դիմել հավելյալ քվեարկության։
Վերջում հաղթողը որոշվեց 8 (նախկինում 11) միջազգային ժյուրիի և հեռուստադիտողների կողմից ։
Շոու
Սեպտեմբերի 12-ին հայտարարվել են ամսաթվերը և քաղաքները, որտեղ տեղի կունենա մրցույթը ։
Երգի ընտրությունը
2018 թվականի օգոստոսի 31-ից մինչև սեպտեմբերի 17-ը կոմպոզիտորները հնարավորություն ունեցան ներկայացնել իրենց դիմումները SVT- ին։ Ընտրությունը հետևյալն է ․
Այս տարվա ընթացքում ընդհանուր առմամբ ուղարկվել է 2259 դիմում, ինչը 476-ով պակաս է նախորդ տարվա համեմատ։ Ամենացածր ցուցանիշն եղել է 2015 թվականին ։
Հաղորդավարներ
Հոկտեմբերի 26-ին SVT-ի մամուլի ասուլիսում ներկայացվեցին մրցույթի հաղորդավարները։ Նրանք չորսն էին՝ Սառա Դեն Ֆիները, շվեդ երգչուհի, դերասանուհի, Մելոդիֆեստիվալեն 2009-ի մասնակից, ինչպես նաև Մելոդիֆեստիվալեն 2012-ի հաղորդավարը (Կոջո Ակոլոր՝ շվեդ հաղորդավար, Մարիկա Կառլսոն՝ հաղորդավարուհի, Էրիկ Սաադե՝ շվեդ երգիչ, Շվեդիայի ներկայացուցիչը Եվրատեսիլ երգի մրցույթում 2011-ում։
Մասնակից երգեր
2018 թվականի նոյեմբերի 27-ին տեղի ունեցավ մամուլի ասուլիս, որտեղ ներկայացվեցին մասնակիցները ։
Ծանոթագրություններ
Կատեգորիա:Եվրատեսիլ 2019 երգի մրցույթ Կատեգորիա:Շվեդիան Եվրատեսիլ երգի մրցույթում
Հույսի ութ օր
«Հույսի ութ օր» («Восемь дней надежды»), խորհրդային գեղարվեստական ֆիլմ, որը նկարահանել է ռեժիսոր Ալեքսանդր Մուրատովը 1984 թվականին «Լենֆիլմ» կինոստուդիայում ։
Սյուժե
Ֆիլմի գործողությունները տեղի են ունենում Դոնբասի ածխահանքերից մեկում։ Հանքում փլուզում է տեղի ունենում և այնտեղ մնում են երկու հանքափորներ։ Նրանց հասնելու համար ընդամենը ութ օր կա, հակառակ դեպքում նրանք գոյատևելու հնարավորություն չունեն։ Հանքի տնօրենը որոշում է հասնել նրանց՝ օգտագործելով հանքահատ մուրճեր, բայց ոչ բոլորն են համաձայն տնօրենի հետ։
Արտաքին հղումներ
Կատեգորիա:Խորհրդային ֆիլմեր Կատեգորիա:1984 ֆիլմեր Կատեգորիա:Ռուսերեն ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Խորհրդային դրամա ֆիլմեր
Scars to your beautiful
«Scars to Your Beautiful», ամերիկացի երգչուհի և երգահան Ալեսիա Կարայի երգն իր դեբյուտային ստուդիական ալբոմից, որը կոչվում է «Know-It-All» (2015)։ Այն թողարկվել է 2016 թվականի հուլիսի 26-ին Top 40 radio հաղորդման ընթացքում։ Այն ալբոմի երրորդ սինգլն է։ Սինգլը զբաղեցրել է ութերորդ հորիզոնականը ամերիկյան «Billboard Hot 100»-ում և դարձել Ալեսիա Կարայի երկրորդ սինգլը, որ ընդգրկվել է այդ հիթ-շքերթի լավագույն տասնյակում ։
Քննադատական կարծիքներ
«Billboard»-ում սինգլը հայտնվել է 77-րդ հորիզոնականում և արժանացել 2016 թվականի լավագույն փոփ կատարում կոչմանը։ Քննադատները այն մեկնաբանել են հետևյալ կերպ. «Ալեսսիան չի վախենում երգել այն ամենի մասին, որն այս աշխարհում հուզում է մարդկանց»   ։
Տեսահոլովակ
2016 թվականի հուլիսի 11-ին թողարկվել է երգի տեսահոլովակը, որի ռեժիսորն է Արոն Այը ։
Նախապատմություն
Տեսանյութի մասին Cosmopolitanի հետ հարցազրույցում Կարան ասել է. «Ես դեռ երկար ժամանակ միտք ունեի նմանատիպ տեսահոլովակ նկարահանելու համար դեռ այն ժամանակվանից, երբ գրել էինք այս երգը և նաև, երբ արդեն գիտեինք, որ այն պետք է թողարկվի որպես սինգլ։ Տեսահոլովակում առանձնացվել են տարբեր մարդիկ, տարբեր կառուցվածքով և ներաշխարհներով։ Բայց ես իրոք ցանկանում եմ նկարահանել մարդկանց և պատմել բոլորին նրանց պատմությունները» ։
Ծանոթագրություններ
Կատեգորիա:Ալեսիա Կարայի երգեր
Խոսե Օրտեգա ի Գասետ
Խոսե Օրտեգա ի Գասսետ, իննհարյուրականների շարժման իսպանացի փիլիսոփա և էսսեիստ, պերսպեկտիվիզմի և կենսական բանականության՝ ռացիոնալիզմի տեսությունների գլխավոր ներկայացուցիչ։
Օրթուլու (այլ կիրառումներ)
Օրթուլու, կարող է վերաբերել՝
Խոսե Օրտեգա ի Գասետ
Կենսագրություն
Ծնվել է մայրաքաղաքի բարձր բուրժուազիայի շրջանակին պատկանող մադրիդյան մի ընտանիքում։ Ծնողներն էին Խոսե Օրտեգա Մունիյան և Դոլորես Գասսետ Չինչիյան։ 1891-1897 թթ. սովորել է նախ Գաոնայի ինստիտուտում, իսկ ավելի ուշ՝ Սուրբ Ստանսիլավ դե Կոստկայի քրիստոնեական քոլեջում, երկուսն էլ՝ Մալագայում։ Մայրական կողմի պապը՝ Էդուարդո Գասսետ ի Արտիմեն, հիմնել էր El Imparcial (Անաչառ) պարբերականը, որը հետո ղեկավարում էր իր հայրը։ Այսպիսով՝ Օրտեգա ի Գասսետը մեծանում է կիրթ միջավայրում, շատ կապվում թերթի ու քաղաքականության աշխարհին։
Իսպանիա վերադառնալով նշանակվում է Մադրիդի բարձրագույն դպրոցի հոգեբանության, տրամաբանության և էթիկայի դասախոս (1909 թ.), իսկ 1910 թ. հոկտեմբերին ստանում է Կենտրոնական համալսարանի մետաֆիզիկայի ամբիոնի վարիչի պաշտոնը, որը թափուր էր մնացել Նիկոլաս Սալմերոնի մահվանից հետո։
1910 թ. ամուսնանում է Ռոզա Սպոտտորնոյի հետ (1884-1980 թթ.): 1911 թ. ծնվում է առաջին որդին՝ Միգել Օրտեգա Սպոտտորնոն, որը բժիշկ է դառնում։ 1914 թ. Մադրիդում ծնվում է նրա դուստրը՝ Սոլեդադ Օրտեգա Սպոտտորնոն, որը 1978 թ. հիմնում է Խոսե Օրտեգա ի Գասսետ հիմնադրամը։ 1916 թ. ծվում է նրա Խոսե Օրտեգա Սոպտտորնո որդին, որը գյուղատնտես-ինժեներ էր ու El País թերթի հիմնադիրը։
1910 թ. նոյեմբերի 15-ից Օրտեգա ի Գասսետը հիմնում է Մադրիդի դպրոցը, երբ փիլիսոփայության ամբիոնի վարիչ է դառնում, և ինչպես մեկնաբանում է Խոսե Գաոսը՝ Օրտեգայի հետ հոգևոր կապ ունեցող մի շարք մարդկանց աջակցության շնորհիվ, որոնց հետ կապ ուներ խմբագրական կենտրոններում, որոնք ինքն էր հիմնել։ Նամակագրական կապ է հաստատում Մարի դե Մաեստուի, Ֆերնանդո Վելայի (Revista de Occidente-ի քարտուղարը), Խոսե Մարտինես Ռուիս Ասորինի, Ֆրանսիսկո Խիների, Միգել դե Ունամունոյի, Պիո Բարոխայի և շատ ուրիշների հետ։ Այս շրջանում նաև ստեղծում է տերտուլիաներ՝ հավաքույթներ Գրանխա Էլ Էնար սրճարանում։
Արտաքին հղումներ
Կատեգորիա:Իսպանացի փիլիսոփաներ Կատեգորիա:20-րդ դարի փիլիսոփաներ Կատեգորիա:Մադրիդի Կոմպլուտենսե համալսարանի շրջանավարտներ Կատեգորիա:Իսպանացի քաղաքական գրողներ Կատեգորիա:Իսպանացի մանկավարժներ Կատեգորիա:Իսպանացի հրապարակախոսներ Կատեգորիա:Իսպանիայի քաղաքական գործիչներ Կատեգորիա:Իսպանացի խմբագիրներ
Ռաֆայել Ջավախյան
Ռաֆայել Ռուբենի Ջավախյան (հունիսի 22, 1957, Ալավերդի, ՀՍՍՀ), հայ նկարիչ, քանդակագործ, արձակագիր Լևոն Ջավախյանի եղբայրը։ 2007 թվականից Հայաստանի նկարիչների միության անդամ է։ 1986 թվականից առ այսօր Հայաստանի ազգային պատկերասրահի Ալավերդու մասնաճյուղի տնօրենն է ։
Կենսագրություն և գործունեություն
Ռաֆայել Ջավախյանը ծնվել է 1957 թվականի հունիսի 22-ին Ալավերդի քաղաքում։
1981 թվականին ավարտել է Փանոս Թերլեմեզյանի անվան գեղարվեստի ուսումնարանի գեղանկարչության բաժինը։ 1981-1986 թվականներին աշխատել է Ալավերդու դպրոցներում՝ որպես նկարչության և գծագրության ուսուցիչ։ 1988 թվականի Արցախյան շարժման մասնակիցներից է, ազատամարտիկ։
1988 թվականի Սպիտակի երկրաշարժի ժամանակ Մինաս Ավետիսյանի շուրջ 40 կտավ փրկել և երեք տարի պահպանել է Ալավերդու պատկերասրահում ։
1986 թվականից առ այսօր Հայաստանի ազգային պատկերասրահի Ալավերդու մասնաճյուղի տնօրենն է։
Անձնական կյանք
Ռաֆայել Ջավախյանն ամուսնացած է, ունի երկու երեխա։
Ստեղծագործություններ
Ռաֆայել Ջավախյանը համարում է, որ լոռեցի նկարիչները ստեղծագործական ներշնչանքի բազմաթիվ աղբյուրներ ունեն՝ գեղատեսիլ բնություն, պատմական հուշարձանների առատություն, Թումանյանի բանաստեղծական ներաշխարհով շնչող միջավայր։ Նրա ստեղծագործությունները ևս կրում են այդ ազդեցությունը ։ Լոռվա բնաշխարհի մասին նկարիչն ասում է ․ Իր աշխատանքների առանձնահատկություններից է համարում արագությունը՝ նշելով, որ նկարիչը չպիտի սահմանափակվի օրական 5-6 ճեպանկարով։ Իսկ երիտասարդ տարիքում օրական այնքան ճեպանկար էր անում, որ կորցնում էր հաշիվը։
Ջավախյանը հավասարապես զբաղվում է գեղանկարչությամբ և քանդակագործությամբ։ Այդ մասին նշում է ․ Արվեստագետի գեղանկարները և քանդակները գտնվում են ԱՄՆ-ում, Ֆրանսիայում, Ավստրիայում, Ռուսաստանում՝ մասնավոր հավաքածուներում։ Իրականացրել է բազմաթիվ գրքերի և թատերական ներկայացումների ձևավորումներ, հեղինակ է մի շարք հուշատախտակների ։
Ունի մոնումենտալ երեք քանդակ Ալավերդիում («Քաջ Նազար», «Հառաչանք», «Ծնունդ» ), խաչքարեր, որոնց մի մասն արտերկրում է՝ Շվեյցարիայում, Ռուսաստանում, Ավստրիայում։
Հեղինակել է Հաղպատի և Ախթալայի վանքերի մուտքի դռները և Ախթալայի վանքի օծման ավազանը։
Նրա ստեղծագործական գործունեությանը պարբերաբար անդրադարձել են «Անկյուն+3», «Ֆորտունա» հեռուստաընկերությունները, «Միր» հեռուստառադիոընկերությունը, «Հայաստանի հանրային հեռուստաընկերությունը», «Լոռի» թերթը, մարզային մամուլը, «9-րդ հրաշալիք» շաբաթաթերթը, «Собеседник» և «Արվեստ» թերթերը ։
Ցուցահանդեսներ
Ջավախյանը պարբերաբար մասնակցում է ցուցահանդեսների Հայաստանի, Արցախի և այլ երկրների տարբեր քաղաքներում (Վանաձոր, Գյումրի, Ստեփանավան, Գորիս, Երևան, Մոսկվա, Դոնի Ռոստով, Թբիլիսի) ։
2015 թվականին մասնակցել է իտալացի արվեստաբան Լուչիանո Բենետտոնի կողմից կազմակերպված Իմագո Մունդի շրջիկ ցուցահանդեսին ողջ աշխարհում ։
2021 թվականի հոկտեմբերի 24-ին Հայաստանի նկարիչների միությունում տեղի է ունեցել Ռաֆայել Ջավախյանի անհատական ցուցահանդեսը, որը կրում էր «Հոգուս գույներով» խորագիրը ։
Պարգևներ
Ռաֆայել Ջավախյանն արժանացել է մի շարք պատվոգրերի և շնորհակալագրերի ՀՀ մշակույթի նախարարության, Հայաստանի ազգային պատկերասրահի, Լոռու մարզպետարանի և Ալավերդու համայնքապետարանի կողմից ։
2012 թվականին Հայաստանի ազգային պատկերասրահի կողմից պարգևատրվել է Արծաթե հուշամեդալով։
2013 թվականին ՀՀ մշակույթի նախարարության կողմից պարգևատրվել է պատվոգրով՝ «Լոռու մարզի տարվա լավագույն քանդակագործ» փառատոնում հաղթող ճանաչվելու համար։
Արտաքին հղումներ
Կատեգորիա:Նկարիչներ այբբենական կարգով Կատեգորիա:Հայ նկարիչներ Կատեգորիա:Հայ քանդակագործներ Կատեգորիա:Ալավերդի քաղաքում ծնվածներ Կատեգորիա:Հայաստանի նկարիչների միության անդամներ
Առուվելյա (գյուղ, Մայդլա շրջան)
Առուվելյա (Aruvälja), գյուղ Էստոնիայի Իդա-Վիրումաա նահանգի Մայդլա շրջանում։
2011 թվականի տվյալներով գյուղում բնակվում էր 22 մարդ։
Արտաքին հղումներ
Կատեգորիա:Էստոնիայի Իդա-Վիրումաա նահանգի Մայդլա շրջանի բնակավայրեր Կատեգորիա:Էստոնիայի գյուղեր
Իսաակ Պադիլյա
Իսաակ Կանյադաս Պադիլյա (Isaac Padilla Cañadas, ), իսպանացի ֆուտբոլիստ, «Ռեուս Դեպորտիվո Բ» ակումբի հարձակվող։
Կենսագրություն
2016 թվականի ամռանը դարձել է «Սաբադելյա» ակումբի երկրորդ կազմի խաղացող։ Թիմի կազմում անցկացրել է կես տարի` խաղալով Իսպանիայի` իր նշանակությամբ չորրորդ դիվիզիոնում ։
2017 թվականի հունվարին պայմանագիր է կնքել անդորրական «Սան-Ժուլիա» ակումբի հետ ։ Անդորրայի առաջնությունում իր նորամուտն է նշել 2017 թվականի փետրվարի 5-ին` խաղալով «Լուզիտանսա» ակումբի դեմ։ Գլխավոր մարզիչ Լուիս Բլանկոն իսպանացուն խաղադաշտ է դուրս բերել երկրորդ խաղակեսի սկզբում, և նա մրցակիցի դարպասին գոլ է խփել, ինչի շնորհիվ խաղն ավարտվել է ոչ-ոքի (1-1) ։
2017 թվականի ապրիլի 8-ին անդորրական դերբիի ժամանակ, «Սանտա-Կոլոմա» ակումբի դեմ խաղում, դարձել է հեթ-տրիկի հեղինակ։ Այդ խաղն ավարտվել է 3-3 հաշվով ։
2017 թվականի օգոստոսին պայմանագիր է կնքել «Ռեուս Դեպորտիու» ակումբի պահեստային թիմի հետ ։
Արտաքին հղումներ
Կատեգորիա:Իսպանացի ֆուտբոլիստներ
Օրթաքենդ (այլ կիրառումներ)
Օրթաքենդ, կարող է վերաբերել՝
Պոկրովկա 2-րդ
Պոկրովկա 2-րդ (Покровка 2-я, 2-се Покровка), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր
Կամիլ Լըմոնյե
Կամիլ Լըմոնյե (ֆրանսերեն` Camille Lemonnier, ), բելգիացի արձակագիր, արվեստագետ, քննադատ։ «Երիտասարդ Բելգիա»-ի հիմնադիրներից։
Սերում է ֆլամանդական ընտանիքից։ Սովորել է Լյովենի համալսարանում, որը չի ավարտել։ Ծառայել է Բրյուսելի քաղաքային վարչությունում։ Քսաներկու տարեկանում պաշտոնաթող է եղել և լիովին նվիրվել գրական գործունեության։ Նրա վեպերում արտացոլվում է Բելգիայի առաջատար կապիտալիստական եկրներից դառնալու գործընթացը, որն ուղեկցվում է սոցիալ-տնտեսական արմատական փոփոխությամբ։ «Վերջին բարոնը» վեպում Լըմոնյեն ցույց է տալիս, թե ինչպես կապիտալի ուժեղ ճնշման տակ կործանվում է ասպետական հին ամրոցը («Hallali»)։ «Մահը» («La Mort») վեպում ցույց է տալիս, թե ինչպես փողն ու ընչաքաղցությունը գյուղի կործանման պատճառ են դառնում։ «Բուրժուաների վերջը» («La fin des bourgeois», 1892 թ.) ստեղծագործությունում նկարագրում է խոշոր բուրժուայի կենցաղվարությունը։ «Happe-Chair»-ում ներկայացնում է հասարակության այն խավին, որը ստեղծել է մեծահարուստների հարստությունը, սակայն դատապարտված է աղքատության և դեգրադացիայի։
Լըմոնյեն մերժում է քաղաքակրթության մեքենայացումը և քարոզում վերադարձ դեպի առողջ բնություն. «Ադամ և Եվա» («Adam et Ève», 1899 թ.)։ Լմոնյեն քարոզում է պարզ արհեստագործական աշխատանքը՝ «Au cœur frais de la forêt» (1900 թ.) և «Comme va le ruisseau» (1909 թ.) վեպերում։ Լըմոնյեն արդարացնում էր մանր բուրժուազիան և ժամանակի հակասությունների մեղմացումը փնտրում էր այդտեղ։ Այս նույն թեման նա զարգացնում է նաև այլ ստեղծագործություններում. «Le vent dans les moulins» (1901 թ.) վեպում նկարագրում է գյուղից քաղաք եկած մի երիտասարդի, որը երազում է հասարակության վերափոխման մասին, սակայն կամաց-կամաց նրա գաղափարները փոխվում են և նա խանդավառվում է ատաղձագործի ամենօրյա աշխատանքից։ Անվրդով կյանքի նույն գաղափարներն են արտացոլված «Le petit homme de Dieu» (1903 թ.) և «La chanson du carillon» (1910 թ.) վեպերում։
Կամիլ Լըմոնյեն 19-րդ դարի բելգիական արձակի բացառիկ դեմքերից է։ Նրան անվանում են «բելգիական Զոլա»։ Վերջինի նման նա մարդուն տեսավ որպես ժառանգականության և միջավայրի արդյունք՝ առաջ քաշելով բազմաթիվ հոգեբանական հարցեր։ Այսպես, «L’homme en amour» (1897, հայերեն հրատարակվել է 2001 թ.-ին՝ «Սիրո որոգայթը» և 2013 թ.-ին՝ «Տղամարդու սերը» վերնագրերով, թարգմանիչ՝ Ալեքսանդր Թոփչյան) վեպում նկարագրում է երիտասարդի պաթոլոգիական սիրո կիրքը, որը կաթոլիկական դաստիարակություն ուներ, ինչը թուլացնում է նրա կամքը և դիմադրողականության ուժը։ «Le possédé» վեպը բացահայտում է բարոյականության դատարկությունը և հասարակության, պաշտոնական բարոյախոս դատավորների թաքուն անառակությունը։ Փարիզյան «աստղերի» հոգեբանությանը, կենդանի սերն է լուսաբանում «Կլոդին Լամուր» («Claudine Lamour», 1893 թ.) վեպը։ Մեծ քաղաքների սիրային հարաբերություններին է վերաբերում նաև «Տիկին Շարվեի ոճիրը» («La faute de madame Charvet», 1895 թ.), «Կին» («Une femme», 1898 թ.) վեպերը և «Գաղտնի կյանքը» («La vie secrète», 1898 թ.) նովելները։
Քննադատները Լըմոնյեին անվանում են երկրի «գեղարվեստական խիղճը»։
Կամիլ Լըմոնյեն ավելի քան 50 հատորի հեղինակ է։ Ամենամեծ աշխատությունը «Belgique» (1888 թ.) է, որը նվիրված է Բելգիային, որտեղ նա ներկայացնում է ժամանակակից Բելգիան, մենագրությունների շարք՝ նվիրված Մենյեին, Ֆելիսյեն Ռոպսին, Էմիլ Կլաուսին և այլոց։ Նա առաջինն է բացահայտել Կուրբեին։ Նրա վերջին ստեղծագործությունը «Գրողի հիշողություններ»-ն է։
Իշլի
Իշլի (Ишлы, Ишле), գյուղ Ռուսաստանի, Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1115 մարդ։
New Balance
New Balance Athletic Shoe, Inc. (NBAS), ավելի հայտնի, ինչպես New Balance ("Նյու Բելենս"), սպորտային հագուստի ամերիկյան արտադրող։ Ընկերության շտաբայականը գտնվում է ԱՄՆ-ի Մասաչուսեթս նահանգի Բոստոնի շրջաններից մեկում՝ Բրայթոնում։ Ընկերությունը հիմնադրվել է 1906 թվականին, որպես "New Balance Arch Support Company" և դարձել է սպորտային հագուստի արտադրման համաշխարհային գործարաններից մեկը։